2 Pair CSDR620 JVC 6.5" Car Audio 2-WAY Coaxial Speakers System (Black)
(You save $69.50 )
2 Pair 6.5" Inch Car Audio 2-WAY Coaxial Speakers System Black CSDR62 4 Spekaers
JVC CS-DR620 300-Watt Peak (50W RMS) 6.5" Inch 2-Way Factory Upgrade Coaxial Speakers - Pair (x2)
JVC CS-DR6930 6"x9" 400W 3 Way Coaxial + CS-DR620 6.5" 300W Car Audio 2-WAY Coaxial - Car Speakers System / 4 Speakers
2 Pairs of Kicker 41KM654CW 6.5" 2-Way Coaxial 4-Ohm Marine/Boat Speakers with 3/4 Inch Titanium Waterproof Tweeters - 95 Watts Peak/65 Watts RMS Each Speaker / 390 Watts Peak/130 Watts RMS Per Pair Total of 4 Spekaers
2 Pair New Kicker 41KM44CW 4" 2-way Marine Boat Audio Speakers 4 X Speakers
2 X Kicker 43CSC674 6.75" 300W 4 Ohm 2-Way Coaxial CS Series Car Audio Speakers Min lof vir Goosen | Rapport
Min lof vir Goosen
Bryan Habana duik oor vir sy derde drie in die rugbytoets tussen Suid-Afrika en Australië op Loftus Versfeld in Pretoria. Habana het sy drieë gedruk in die 29ste, 61ste en 79ste minute. Foto: Deaan Viviers
Was dit die nuweling-losskakel Johan Goosen wat gister die broodnodige vonk en rigting verskaf het wat die Springbokke vyf drieë besorg het in sy sege van 31-8 oor Australië?’n Seëvierende Bok is vir die meeste van ons ’n heerlike gesig, ’n vernederde Wallaby net effens minder so, maar alle oë was in die eerste plek gister op Goosen, die bloedjong Bloemfonteinse losskakel, wat ’n nuwe era moes inlei.Goosen se trane het gerol tydens die volkslied, maar toe die fluitjie blaas, was hy onmiddellik tuis en die ene selfvertroue.Dit sal vergesog wees om te beweer die oorwinning was net te danke aan Goosen se insluiting ten koste van die veteraan Morné Steyn, maar sy benadering was heeltemal anders en dit het sy spanmaats beslis aangesteek.Die Springbok-afrigter Heyneke Meyer het gisteraand egter gesê die Bok-lostrio en die vaste vyf het met hul goeie besit uit eerste fases die ruimte geskep vir die agterspelers om aan te val.Die Bokke se kaptein, Jean de Villiers, dink ook nie sy span het meer drieë gedruk omdat Goosen minder as Steyn geskop het nie.“Daar was vanaand meer kanse. As die ruimte agter jou teenstander is, skop jy daarheen met die doel om die bal terug te wen. Maar as hulle dieper lê, moet jy die kans gebruik om met die bal te hardloop, en ek dink ons het dit vanaand net beter gelees en uitgevoer,” meen hy.Waar gevrees is dat die Bokke hul rugby in ’n strategiese dwangbuis speel, het hulle gister elke situasie op meriete beoordeel. Trouens, soms het die wenspan effens te vinnig losgetorring, maar wie wil vanoggend daaroor kla as dit weer lekker is om die Bokke te sien speel?Goosen het die voordeel van goeie diens en ’n puik platform voorlangs gehad, maar dis insiggewend dat hy die bal net vier maal gesool het – ’n steekskoppie, ’n hangskop en twee kantlyn toe, laasgenoemde eers ná ’n uur.Hy het die voordeellyn met vrug aangeval, sy duikslae gemaak en hope ruimte buitentoe geskep, met net sy twee verbroude stelskoppe wat hom werklik ten laste gelê kan word.Die gees waarmee die Bokke gespeel het, is pragtig geïllustreer deur Bryan Habana se driekuns. Die veteraan-vleuel was die keur onder die Springbokke, saam met Adriaan Strauss, Eben Etzebeth en Francois Louw, maar sy eerste drie was ’n skitterende langafstand-spanpoging. Vir nommer twee het hy en Strauss die Wallabies oorhoops getrek met ’n vinnige lynstaan-ingooi naby die middellyn. Die kersie op die koek was die senter-gehalte-breekslag waarmee Louw hom vir die derde deurgejaag het. Elton Jantjies, wat Goosen vervang het, het Louw lieflik in die gaping gespeel. Dié Bokke is nie meer bang om dinge te probeer nie.Die Wallabies was maar hoi poloi, bygesê. Dit was die perfekte voorbereiding vir Saterdag se grote in Soweto teen die All Blacks. Teen die sterker teenstanders uit Nieu-Seeland sal die Bokke waarskynlik versigtiger moet speel. Maar kan hulle wen? Geoordeel aan gister, beslis. e-pos artikel